**Výročná správa Strediska Evanjelickej DIAKONIE, Diakonické centrum Sučany, Partizánska 579/25, 038 52 Sučany**

**za rok 2018**

**V Sučanoch, dňa 01. 04. 2019**

**Vypracovali: Viera Masničáková Podpis:**

**Mgr. Denisa Dučová Podpis:**

**Schválil: PhDr. Lenka Taškárová Podpis:**

**1.** **IDENTIFIKAČNÉ ÚDAJE STREDISKA EVANJELICKEJ DIAKONIE**

* 1. Názov organizácie: Stredisko Evanjelickej DIAKONIE, Diakonické centrum Sučany
  2. Sídlo organizácie: Partizánska 579/25, 038 52 Sučany
  3. Telefón organizácie: 043/4241900
  4. E-mail organizácie: diakoniasucany@mail.t-com.sk
  5. Webové sídlo organizácie: www.sedsucany.sk
  6. Zriaďovateľ Strediska Evanjelickej DIAKONIE: Evanjelická Diakonia ECAV na Slovensku
  7. Meno, priezvisko a titul členov Správne rady s uvedením predsedu:

Predseda Správnej rady: Ľudovít Chalúpka

Členovia Správnej rady: PhDr. Szilvia Buzalová

Mgr. Monika Kalafutová

Ing. Anežka Bugáňová

Martin Rybár (do 04. 12. 2018)

* 1. Meno, priezvisko a titul Správcu strediska: PhDr. Lenka Taškárová
  2. Meno, priezvisko a titul Riaditeľa zariadenia:
  3. PhDr. Lenka Taškárová

**2. SOCIÁLNE SLUŽBY**

* 1. Prehľad o poskytovanej sociálnej službe a o inom predmete činnosti alebo podnikania vykonávanom v kalendárnom roku 2018
     1. Počet prijímateľov sociálnej služby spolu a v členení podľa druhu a formy sociálnej služby.
     2. Počet prijímateľov sociálnej služby(pss) podľa veku, mobility a stupňa odkázanosti

|  |  |  |  |  |
| --- | --- | --- | --- | --- |
|  | k 31.3.2018 | k 30.6.2018 | k 30.9.2018 | k 31.12.2018 |
| Priemerný vek pss | 81 | 81 | 80 | 77 |
| Počet mobilných pss | 18 | 20 | 20 | 20 |
| Počet čiastočne imobilných pss | 11 | 11 | 12 | 12 |
| Počet imobilných pss | 21 | 19 | 18 | 18 |
| Počet pss so stupňom odkázanosti III. | 0 | 0 | 0 | 0 |
| Počet pss so stupňom odkázanosti IV. | 0 | 0 | 0 | 0 |
| Počet pss so stupňom odkázanosti V. | 8 | 8 | 8 | 8 |
| Počet pss so stupňom odkázanosti VI. | 42 | 42 | 42 | 42 |

* + 1. Stav zamestnancov k 31.3.2018, 30.6.2018, 30.9.2018 a k 31.12.2018, v členení aj podľa maximálneho počtu prijímateľov sociálnej služby na jedného zamestnanca a minimálneho percentuálneho podielu odborných zamestnancov na celkovom počte zamestnancov.

**Stav zamestnancov k 31. 03. 2018** **Stav zamestnancov k 30. 06. 2018**

ŠZ – 12,94 zamestnanca ŠZ – 12,45zamestnanca

ZPS – 14,70zamestnanca ZPS – 14,15 zamestnanca

DSS – 1,76zamestnanca DSS – 1,70 zamestnanca

**Stav zamestnancov k 30. 09. 2018** **Stav zamestnancov k 31. 12. 2018**

ŠZ – 12,89 zamestnanca ŠZ – 14,10 zamestnanca

ZPS – 14,65 zamestnanca ZPS – 16,00 zamestnanca

DSS – 1,76 zamestnanca DSS – 1,90 zamestnanca

|  |  |  |  |  |  |
| --- | --- | --- | --- | --- | --- |
| Druh zariadenia sociálnej služby | Kapacita | Maximálny počet pss na jedného zamestnanca podľa zákona | Skutočný maximálny počet pss na jedného zamestnanca k 31.12 2018 | Percentuálny podiel odborných zamestnancov na celkovom počte zamestnancov podľa zákona | Skutočný percentuálny podiel odborných zamestnancov na celkovom počte zamestnancov k 31.12.2018 |
| ŠZ | 22 | 1,3 | 0,64 | 65% | 74,9% |
| ZPS | 25 | 2,00 | 0,64 | 52% | 75% |
| DSS | 3 | 2,3 | 0,63 | 60% | 75,8% |

* + 1. Popis spôsobu, akým zariadenie poskytuje sociálnu starostlivosť. Realizované činnosti a aktivity v členení:
* práca s prijímateľmi sociálnej služby,
* práca s rodinnými príslušníkmi,
* práca s komunitou,
* misia.

Sociálna práca v SED-Sučany vychádzala počas uplynulého roka 2018 z bio-psycho-sociálno-spirituálnych potrieb klientov. Smerovala k budovaniu vzťahov založených na vzájomnej dôvere klientov a pracovníkov zariadenia SED.

Práca bola zameraná predovšetkým na poznávanie potrieb a individuálny prístup. Pravidelný kontakt s obyvateľmi zariadenia dával priestor na získavanie a zber informácií potrebných pre poskytovanie kvalitnej sociálnej služby. Prostredníctvom opatrovateľov, rodiny a priateľov sa zisťovali nielen záujmy, záľuby a koníčky ale aj problémy, ktoré zarmucovali klientov, v prvom rade tých, ktorí sú v procese adaptácie. Personál sociálneho a zdravotného úseku sa snažil vytvárať obyvateľom rodinnú atmosféru, ako predpoklad rýchlej sociálnej adaptácie a zároveň spríjemnenie procesu starnutia klientov v zariadení.

Počas roka sa kládol dôrazna aktivizáciu a terapiu, ktorá sa uplatňuje pri individuálnych ako aj skupinových stretnutiach.

V ranných hodinách prebiehalo pohybovo – koncentračné cvičenie s dôrazom na precvičovanie horných a dolných končatín, krčnej a hrudnej chrbtice využívajúc pritom jednoduché pomôcky akými sú napr. loptičky, vrkoče, šatky a vrecúška.

V odpoludňajších hodinách pokračovala práca s klientom skupinovou aktivizáciou a terapiou, ktorá vychádza z týždenného plánu aktivít, prihliadajúc na aktuálny stav a možností každého klienta.

Pri práci s klientom sa využívali nasledovné techniky, aktivity a činnosti:

* prvky hudby ( tlieskanie, spievanie piesní, relaxácia pri hudbe a aromalampách)
* rôzne výtvarné techniky (vyfarbovanie obrázkov, modelovanie z papierovej hmoty ...).
* pracovnej činnosti (práca s levanduľou, lúskanie orechov a fazule, čistenie, krájanie a sušenie jabĺčok, spracovávanie novinového papiera, lámanie brezových konárikov, výroba mydiel, práca s drôtikom a korálikmi...).
* kognitívna rehabilitácia, ktorej cieľom je posilnenie krátkodobej a dlhodobej pamäte, stimulácia rôznych oblastí mozgu a zvýšenie sebavedomia účastníkov
* v prípade priaznivého počasia bolo umožnené intenzívnejšie sa venovať pohybovým cvičeniam, aby sme telesnú stránku človeka pripravili na zvýšený pohyb a aktivitu na čerstvom vzduchu.
* biblioterapia (počúvanie povestí, biblických príbehov...)
* reminiscencia (stretnutia zamerané na spomínanie prostredníctvom starých fotografií, s využitím reminiscenčných kartičiek). K tomuto účelu slúži aj reminiscenčná miestnosť, ktorá navodzovala príjemnú atmosféru pripomínajúcu domov.
* vianočné trhy - výsledky kreatívnej skupinovej práce s klientmi boli v predvianočnom období vystavené vo vestibule zariadenia, kde si ich príbuzní, priatelia a známi mohli zakúpiť za dobrovoľný príspevok.
* raz do mesiaca bola usporiadaná narodeninovo - meninová oslava, ktorá klientom umožňovala nadviazať nové a upevniť už vzniknuté sociálne vzťahy.
* kultúrny program, v priebehu roka bolo zorganizovaných niekoľko aktivít v zariadení a bola poskytnutá možnosť zúčastňovať sa na podujatiach organizovaných obcou Sučany, Základnou školou Sučany, Evanjelickou spojenou školou v Martine, Cirkevným zborom Sučany a Martin a Občianskym združením Sučianka.

***01. 02. 2018***–návšteva žiakov druhého stupňa ZŠ v Sučanoch a pani učiteľky na izbách klientov. Žiaci potešili našich seniorov čítaním literatúry, ktorú pani učiteľka zodpovedne pre túto generáciu ľudí vybrala.

***26.4.2018***–pokračovanie v aktivite čítania kníh so žiakmi ZŠ v Sučanoch, ktorú aj v uplynulom období navštívili našich klientov.

***27.6. 2018***–návšteva brata konseniora Mgr. Milana Kubíka s duchovným programom a niektorých členiek CZ v Martine.

***23.8.2018***–pokračovanie v aktivite čítania kníh so žiakmi ZŠ v Sučanoch.

***18. 10. 2018*** – nás v mesiaci október, ktorý je venovaný úcte k starším, s krátkym programom navštívili deti zo Základnej školy v Sučanoch. Potešili starkých básničkami, hrou na hudobné nástroje a spevom. Pre každého priniesli aj malý darček.

***19. 12. 2018*** – nás svojim programom predvianočne naladili deti z prvého stupňa zo Základnej školy v Sučanoch. Spev, tanec, rozprávkový príbeh o snehových vločkách a na záver prekvapenie vo forme ručne robeného vianočného pozdravu vyčarili na tvárach všetkých úsmev. Program bol veľmi pekne pripravený, pani učiteľky aj deti si dali záležať a preto budeme na stretnutie ešte dlho spomínať.

* duchovný program, veľkou duchovnou podporou pre všetkých bola spolupráca s Cirkevným zborom ECAV v Sučanoch. Dva krát do mesiaca sa konali služby Božie, jeden krát biblická hodina. Katolíckym veriacim bola poskytnutá možnosť zúčastniť sa jedenkrát v mesiaci svätej omše.

Treťou časťou dňa je individuálna práca, ktorá prebiehala v odpoludňajších hodinách za podmienok, ktoré klientovi najviac vyhovovali. Pri priamom kontakte s klientom sa využívali prvky aktivizácie a rôznych terapií. V rámci individuálnej práce s klientom sa vo veľkej miere využíval rozhovor. Súčasťou individuálneho prístupu sú metódy validácie podľa Naomi Feil. Jej jednoduché techniky ako empatické počúvanie, spomínanie na minulosť, dotyk, hudba a pod. pomáhajú udržať ducha starnúceho človeka, vytvoriť znovu pocit dôstojnosti a akceptovať ich hľadisko reality. Pokračovalo sa tiež vo vypracovávaní, samotnej realizácii a raz za pol roka i vo vyhodnocovaní „Individuálnych plánov“.

Všetky skupinové aj individuálne stretnutia sú po skončení spracovávané a zdokumentované.

Súčasťou práce s klientom boli i pravidelné nákupy, ktoré sa pre klientov realizovali raz do mesiaca. Nakupoval sa im tovar podľa aktuálnych požiadaviek, väčšinou potraviny ako sladkosti, nápoje alebo drogéria.

* + 1. Zoznam projektov, ktorých sa zariadenie zúčastnilo, o ktoré požiadalo a základné informácie o nich, najmä cieľ projektu a jeho finančné krytie.

Z dôvodu uľahčenia pohybu klientov po zariadení a zároveň aj práce zamestnancov prebiehala minulý rok debarierizácia miestností. Náklady, týkajúce sa bezbarierového prístupu boli vo výške 2.460,00 EUR. Stredisko Evanjelickej DIAKONIE, Diakonické centrum Sučany požiadalo Obecný úrad Sučany o dotáciu z rozpočtu obce. Žiadosti bolo vyhovené, z rozpočtu obce bolo vyčlenených 200,00 EUR pre naše zariadenie.

* + 1. Dobrovoľníctvo v zariadení (pri akých aktivitách zariadenie využilo pomoc dobrovoľníkov, v akom počte, počet dobrovoľníckych hodín, z akej sociálnej skupiny dobrovoľníci pochádzali).

Dobrovoľnícka pomoc v roku 2018 bola využívaná predovšetkým na rozhovor s klientmi, vychádzky do okolia ako aj doprovod klientov do zdravotníckych zariadení. Dobrovoľnícku činnosť vykonával jeden dobrovoľník v počte 10 dní. Dobrovoľník si v priebehu roka 2018 spravil opatrovateľský kurz a po skončení kurzu za zamestnal na trvalý pracovný pomer v Stredisku Evanjelickej DIAKONIE, Diakonické centrum Sučany.

**3. EKONOMICKÉ UKAZOVATELE**

* 1. Ročná účtovná závierka je priložená k tejto správe a zhodnotenie základných údajov v nej obsiahnutých sa nachádza v poznámkach.
  2. Výrok audítora je prílohou správy.
  3. Prehľad príjmov a výdavkov.
  4. Prehľad príjmov v členení podľa zdrojov.

Príjmy: 605 096,98 EUR

Príspevky od VUC 7 568,44 EUR

MPSVaR 256 320,76 EUR

2% z daní 1 842,05 EUR

Nájomné 16 659,40 EUR

Energie od nájomníkov 7 584,76 EUR

Poplatky za sociálnu službu 292 897,61 EUR

Sponzorské 2 033,22 EUR

Vratky od zdrav. poisťovní 2 753,83 EUR

Odpis darovanej budovy 17 135,00 EUR

Odpredaj materiálu 1,81 EUR

Úroky z terminovaného účtu 300,00 EUR

Výdaje spolu: 604 049,22 EUR

z toho najvyššie: materiál 129 413,32 EUR

spotreba energie 35 366,60 EUR

opravy 11 610,08 EUR

cestovné 187,13 EUR

služby 15 112,11 EUR

mzdové náklady 274 472,62 EUR

odvody 92 485,62 EUR

ostatné soc. náklady 16 262,19 EUR

odpisy 20 839,00 EUR

3.5 Stav a pohyb majetku a záväzkov.

Organizácia vlastní budovu v hodnote 780 402,20 EUR, oprávky 345 427,53 EUR,

netto 434 974,67 EUR. Ďalej sa v majetku nachádza automobil Volkswagen Turan v nadobúdacej hodnote 7 100,00 EUR, ktorý je už celý odpísaný. V majetku sa nachádzajú polohovateľné postele, EKG, zdviháky.

3.6 Ekonomicky oprávnené náklady na jedného prijímateľa sociálnej služby podľa druhu poskytovateľa sociálnej služby na kalendárny rok. EON za jednotlivé zariadenia:

– ŠZ – 892,61 EUR

– DSS – 892,61 EUR

– ZPS – 867,19 EUR.

3.7 Priemerná výška mesačnej úhrady je 460,53 EUR.

3.8 Účty a ich stav k 31.3.2018, 30.6.2018, 30.9.2018 a k 31.12.2018, ktoré organizácia vedie. Komentár k skutočnému čerpaniu účtov vedených v banke.

Organizácia má zriadené 3 účty, v mesiacoch máj a jún viedla ďalšie dva účty, na základe zmluvy s MPSVaR, z ktorých sme hradili mzdy zamestnancov podľa jednotlivých zariadení. Po zmene stanoviska ministerstva sme tieto účty zrušili a mzdy sme vyplácali jednou sumou z účtu SK48 1100 000 0026 2902 6530. Na tento účet nám MPSVaR aj uhrádzalo finančné prostriedky, ktoré sa zmluvne zaviazalo poskytnúť. Z tohto účtu sme uhrádzali okrem miezd, všetky faktúry, dane a ostatné náklady, ktoré súviseli s prevádzkou zariadenia. VUC ŽSK nám poskytol finančné prostriedky na účet, ktorý sme zriadili na základe ich požiadavky. Z tohto účtu sme previedli financie na hlavný účet a potom z neho hradili prevádzkové náklady.

|  |  |  |  |  |
| --- | --- | --- | --- | --- |
| Účet | stav k 31.03.2018 | stav k 30.06.2018 | stav k 30.09.2018 | stav k 31.12.2018 |
| 2629026530 | 22 644,35 EUR | 2 287,97 EUR | 16 195,07 EUR | 7 892,21 EUR |
| 2942054247 | 0,00 | - 8,80 EUR | 0,00 | 0,00 |
| 2941054245 | 0,00 | 304,75 EUR | 0,00 | 0,00 |
| 2622027469 VÚC | 21,11 EUR | 1 892,22 EUR | 73,33 EUR | 0,00 |
| 2658370453 SF | 2 329,24 EUR | 2 724,43 EUR | 3 005,39 EUR | 3 412,06 EUR |

3.9 Rozpočet na príslušný rozpočtový rok a jeho skutočné čerpanie podľa rozpočtových položiek. Podrobný komentár k skutočnému čerpaniu finančných prostriedkov.

**Rozpočet na rok 2018**

Stredisko Evanjelickej DIAKONIE, Diakonické centrum Sučany

|  |  |
| --- | --- |
| **Výnosy spolu:** | **596.500,00 €** |
| Štátny príspevok | 256.000,00 € |
| Klienti | 285.000,00 € |
| Dary | 3.000,00 € |
| Ostatné výnosy (energie z prenájmu) | 9.500,00 € |
| Nájom | 21.000,00 € |
| 2 % z daní | 2.000,00 € |
| Predaj kotolne | 20.000,00 € |

|  |  |
| --- | --- |
| **Náklady spolu:** | **598.200,00 €** |
| Mzdy | 282.000,00 € |
| Odvody | 98.700,00 € |
| Náklady na energie | 35.000,00 € |
| Opravy a udržiavanie | 20.000,00 € |
| Strava klienti | 110.000,00 € |
| Poistky budov, auta a za škodu spôsobenú zamestnancami | 2.000,00 € |
| Ostatné prev. náklady (tel., čist. prostr., odpad) | 5.000,00 € |
| Finančné náklady (úver, poplatky banky) | 10.000,00 € |
| Odpisy | 13.000,00 € |
| Zákonné sociálne náklady | 10.000,00 € |
| Materiál | 3.000,00 € |
| PHM | 2.500,00 € |
| Náklady na vzdelávanie | 1.000,00 € |
| Rezerva (audit, dovolenky a odvody z nich) | 6.000,00 € |
| **Rozdiel medzi výnosmi a nákladmi** | **- 1.700,00 €** |

Mzdy boli oproti plánu nižšie o 7 527,38 EUR, čo sa dosiahlo využitím zamestnávania opatrovateliek na dohodu o vykonaní práce. Nižšie odvody o 6 214,57 EUR vyplývajú z nižších miezd. Náklady na energie sú na úrovni rozpočtu, vyššie sú o 366,00 EUR. Opravy a udržiavanie boli nižšie o 8 389,92 EUR, pretože sme očakávali, že náklady na debarierizáciu a opravu výťahov budú vyššie. Náklady na stravu klientov boli vyššie o 16 528,15 EUR, pretože sa upravila cena diabetickej stravy, ktorá spôsobila nárast oproti plánu. Skutočné náklady na poistenie boli 1 915,30 EUR, čo bolo nižšie o 84,70 EUR. Ostatné prevádzkové náklady 12 885,17 EUR sú vyššie o 7 885,17 EUR oproti rozpočtu. Spôsobené je to vyššími nákladmi na právne služby, pretože sme museli osloviť právnu kanceláriu, ktorá má licenciu na registráciu firiem do registra partnerov verejného sektora, zvýšeným nákladom na prevádzku vozidla, prania prádla, nákladov na obnovu webovej stránky a telefónov. Finančné náklady sú nižšie o 8 872,10 EUR, pretože nedošlo k predpokladanému splateniu pôžičky od Evanjelickej Diakonie Bratislava. Náklady na správu účtov sú vo výške 1 127,90 EUR. Odpisy boli vyššie oproti plánu o 7 839,00 EUR toto zvýšenie tvorí vyšší odpis budovy, zakúpenie 4 ks polohovateľných postelí a obnova výpočtovej techniky. Zákonné sociálne náklady boli vyššie o 6 262,19 EUR. Tento nárast spôsobil vyšší náklad na úhradu prvých 10 dní PN zamestnancov, stravných lístkov, či dodržania pitného režimu zamestnancov počas letných mesiacov roka. Náklady za materiál tvorili 11 534,38 EUR čo je oproti plánu vyššie o 8 534,38 EUR. Zvýšené náklady tvorili náklady na hygienický materiál vo výške 3 385,17 EUR, ktorý hradila organizácia, oproti minulým rokom, keď na tejto položke participovali prijímatelia sociálnej služby, nákup nových termo nádob. Plánované náklady na PHM sme čerpali o 1 149,21 EUR menej. Náklady na vzdelávanie boli nižšie o 120,00 EUR. Rezerva bola tvorená podľa zákona o účtovníctve a bola vyššia o 5 903,83 EUR, čo vyplýva z nečerpaných dovoleniek a odvodov z nich, ktoré boli vyššie vzhľadom na zvýšené mzdy zamestnancov.

3.10 Stav záväzkov a pohľadávok k 31.3.2018, 30.6.2018, 30.9.2018 a k 31.12.2018.

Záväzky tvoria záväzky voči zamestnancom, sociálnej a zdravotných poisťovní,

dodávateľom a Evanjelickej Diakonii Bratislava.

Stav k 31.3. 42 716,09 EUR

30.6. 37 719,42 EUR

30.9. 36 024,69 EUR

31.12. 66 331,65 EUR

Pohľadávky tvoria pohľadávky voči prijímateľom sociálnej služby, nájomníkom, splátky za odpredanú nehnuteľnosť.

Stav k  31.3. 245 187,94 EUR

30.6. 175 085,23 EUR

30.9. 106 285,07 EUR

31,12. 28 349,52 EUR